b'\n_START_ARTICLE_\nMonza\n_START_SECTION_\nGeografija\n_START_PARAGRAPH_\nMonza se nahaja na visoki planoti v Lombardiji, med Brianzo in Milanom, na nadmorski vi\xc5\xa1ini 162 metrov. Je 15 km oddaljena od sredi\xc5\xa1\xc4\x8da glavnega mesta regije, \xc4\x8deprav jo od mestnih meja lo\xc4\x8di manj kot 5 km. Monza je pribli\xc5\xbeno 40 km oddaljena od Lecca in Coma. Z Milanom si deli isto metro obmo\xc4\x8dje in je velik del njegove nove province._NEWLINE_Monzo pre\xc4\x8dka od severa proti jugu reka Lambro. Reka vstopi v Monzo s severa, med ulicama Via Aliprandi in Via Zanzi. To je umetni krak reke, ki je nastal za obrambne namene v prvih desetletjih 14. stoletja. Krak je znan kot Lambretta in se zdru\xc5\xbei z glavnim tokom Lambro na jugu, in zapu\xc5\xa1\xc4\x8da Monzo skozi zdaj poru\xc5\xa1eno anti\xc4\x8dno srednjeve\xc5\xa1ko obzidje. Drug umetni tok je Canale Villoresi, ki je bil zgrajen v poznem 19. stoletju._NEWLINE_Monza ima tipi\xc4\x8dno submediteransko podnebje, zna\xc4\x8dilno za Padsko ni\xc5\xbeino, s hladnimi, kratkimi zimami in toplimi poletji. Temperature so zelo podobni bli\xc5\xbenjemu Milanu, v povpre\xc4\x8dju 2 \xc2\xb0C v januarju, najhladnej\xc5\xa1em mesecu, in okoli 23 \xc2\xb0C v juliju, najtoplej\xc5\xa1em mesecu.  Padavin je precej, ve\xc4\x8dina se pojavlja v jeseni, najmanj jih je pozimi in poleti; kljub temu, mesto in okolica obi\xc4\x8dajno ne trpijo su\xc5\xa1e.\n_START_SECTION_\nPrazgodovina in stari vek\n_START_PARAGRAPH_\nV poznem 19. stoletju so na\xc5\xa1li pogrebne \xc5\xbeare, ki ka\xc5\xbeejo, da so ljudje na tem obmo\xc4\x8dju \xc5\xbeiveli vsaj od bronaste dobe, ko naj bi ljudje \xc5\xbeiveli v koli\xc5\xa1\xc4\x8darskih naselbinah, v hi\xc5\xa1ah na kolih dvignjenih nad reko in mo\xc4\x8dvirje._NEWLINE_V \xc4\x8dasu rimskega imperija, je bila Monza znan kot Modicia. V 3. stoletju pr, n. \xc5\xa1t. so Rimljani obvladali Insubre, galsko pleme, ki je pre\xc4\x8dkalo Alpe in se naselili okoli Mediolanum (danes Milano). Galsko-keltsko pleme, morda Insubri sami, so ustanovili naselje na reki Lambro. Ru\xc5\xa1evine rimskega mostu z imenom Ponte d\'Arena je mogo\xc4\x8de videti ob dana\xc5\xa1njem Ponte dei Leoni (Levji most).\n_START_SECTION_\nSrednji vek\n_START_PARAGRAPH_\nTeodelinda, h\xc4\x8di Garibalda I. Bavarskega in \xc5\xbeena langobardskega kralja Avtarija (in kasneje kralja Agilulfa), je izbrala Monzo kot svojo poletno rezidenco. Tu je leta 595 ustanovila oraculum posve\xc4\x8den sv. Janezu Krstniku. Po legendi je Teodelinda v spanju, medtem ko je bil njen mo\xc5\xbe na lovu, videla v sanjah goloba, ki ji je rekel: modo (latinsko\xc2\xa0\xc2\xbbtukaj\xc2\xab), kar naj bi pomenilo, da naj zgraditi oraculum v tem kraju in kraljica je odgovorila etiam (\xc2\xbbda\xc2\xab). Po tej legendi je srednjeve\xc5\xa1ko ime Monza, Modestia izhaja iz teh dveh besed. Tukaj je tudi zgradila pala\xc4\x8do (prihodnjo Kraljevo pala\xc4\x8do)._NEWLINE_Berengar I. (850-924) je imel svoj sede\xc5\xbe v Monzi. Utrjen kastrum je bil zgrajen za potrebe obrambe proti napadom Mad\xc5\xbearov. Pod vladavino Berengarja je Monza u\xc5\xbeivala dolo\xc4\x8deno stopnjo neodvisnosti: imela je svoj sistem ute\xc5\xbei in mer in bi lahko tudi zasegla premo\xc5\xbeenje in ozna\xc4\x8devala dejanja s svojimi podpisi. Berengar je bil zelo radodaren z donacijami \xc5\xa1tevilnih del v stolnico v Monzi, vklju\xc4\x8dno slavni kri\xc5\xbe, in s tem pridobil velike koristi za svojih 32 kanonikov in druge cerkve. Leta 980 je Monza znotraj obzidanega mesta gostila cesarja Otona II. Slovar iz Monze, eden prvih primerov razvoja italijanskega jezika, verjetno sega v za\xc4\x8detek 10. stoletja. Leta 1000 je cesar Oton III. postal za\xc5\xa1\xc4\x8ditnik Monze in njenih posesti: Bulciago, Cremella, Lurago, Locate in Garlate._NEWLINE_Leta 1018 je bil Aribert (970-1045), gospodar Monze, posve\xc4\x8den za milanskega \xc5\xa1kofa, mesto pa je izgubilo neodvisnost od svojega tekmeca. V teh letih je bilo videti boj mo\xc4\x8di med cesarjem Konradom II. in Aribertom. Ko je cesar umrl, je zapustil pomembne donacije cerkvi v Monzi._NEWLINE_V 12. stoletju je imelo mesto Monza okoli 7000 prebivalcev. Glavna dejavnost je bilo kmetijstvo, \xc4\x8deprav je obrt postajala vse bolj pomembna. Leta 1128 je bil Konrad III. Hohenstaufen okronan za kralja Italije v cerkvi San Michele v Monzi._NEWLINE_Leta 1136 je cesar Lotar III. zagotavljal neodvisnost duhovnikov Monze iz Milana. Monza je spet pridobila svojo avtonomijo, ki ni bila omejena na fevdalna vladna zemlji\xc5\xa1\xc4\x8da in blago; Leta 1150 nad\xc5\xa1kof v Monzi je dobil oblast nad duhovniki njegove cerkve. Ta avtonomija nikoli ni bila absolutna, saj cerkev Monzi ni mogla v celoti prekiniti vezi od \xc5\xa1kofa v Milanu._NEWLINE_Friderik I. Barbarossa je obiskal Monzo dvakrat (1158 in 1163). V tem obdobju je mesto spet pridobilo neodvisnost od Milana. Mesto je bilo sovra\xc5\xbeno do cesarja, saj je Frederik izjavil, da je Monza njegova posest in tudi izdal Curraria (pravico do pobiranja carine na ulicah), pravico, ki jo obi\xc4\x8dajno dodeli samo kraljevim sede\xc5\xbeem._NEWLINE_V obdobju boja proti Milanu in drugih mestih Lombardske lige, je bila Monza predvsem upravno sredi\xc5\xa1\xc4\x8de za Barbarosso. Neodvisnost Monze trajala do leta 1185, ko je Barbarossa kon\xc4\x8dal spor z Lombardsko ligo z mirom v Konstanci. Spet je dovolil mestu Milano upravljati s svojim premo\xc5\xbeenjem, pri \xc4\x8demer je sam prevzel zakladnico stolnice._NEWLINE_Leta 1185 je bil Henrik VI., sin Barbarosse, okronan za kralja v Monzi, ob svoji poroki s Konstanco, sicilsko kraljico, dedinjo Normanskega kraljestva._NEWLINE_\xc5\xbde zgodaj v 12. stoletju je bila Monza utrjeno mesto, \xc4\x8deprav je status svobodnega mesta spremenil svojo ekonomsko vlogo. Kmetijske dejavnosti so tako konkurirale s proizvodnjo obla\xc4\x8dil, medtem ko se je predelava volne razvijala na velikih kmetijah izven obzidja._NEWLINE_Monza je bila vedno povezana z dogodki v Milanu in delila svojo zgodovino in sovra\xc5\xbenike: leta 1255 so mesto opusto\xc5\xa1ili Gibelini, leta 1259 je Ezzelino III. da Romano posku\xc5\xa1al zasesti grad v Monzi, a je bil odgnan; naselje je bilo po\xc5\xbegano._NEWLINE_Po odlo\xc4\x8dilni zmagi Viscontijev v bitki pri Desio leta 1277, sta Monzo zasedla nad\xc5\xa1kof Ottone Visconti in markiz Montferrat, Viljem VII. (1278). Naslednje leto je bilo mesto razgla\xc5\xa1eno za posest Milana.\n_START_SECTION_\n14. do 17. stoletje\n_START_PARAGRAPH_\n1312 Monzo obvladuje frakcija Gibelinov._NEWLINE_Enrico Aliprandi, \xc4\x8dlan dru\xc5\xbeine iz Monze, se je pridru\xc5\xbeil Torriani frakciji, z ve\xc4\x8djim \xc5\xa1tevilom vojakov pod njegovim poveljstvom. Ljudje so ga priznali za podesta Monze leta 1322. Istega leta sta Luchino Visconti in Francesco Garbagnate podrla obzidje Monzi, da bi prepre\xc4\x8dila, da se branijo pred napadi Milan\xc4\x8danov._NEWLINE_Leta 1325 je Galeazzo I. Visconti, ki je osvojil mesto po dolgem obleganju, za\xc4\x8del z izgradnjo nove obrambe. Med projekti je bila bifurkacija reke Lambro (v krak "Lambretto") in gradnja gradu, tretjega v Monzi. Imel je 42 metrov visok stolp, ki se je pozneje uporabljal kot zapor (Forni). Grad v Monzi se je kasneje raz\xc5\xa1iril do te mere, da je bilo treba poru\xc5\xa1iti cerkev Marije Ingino, da so pridobili prostor za nove stavbe. Dva druga stolpa so zgradili tudi vzdol\xc5\xbe reke Lambro. Leta 1327 je bil Galeazzo sam zaprt v Forni, po sklepu cesarja Ludvika IV. Izpu\xc5\xa1\xc4\x8den je bil naslednje leto. V aprilu 1329 je condottiero Pinalla Aliprandi s cesarsko vojsko spet pridobil Monzo. Azzone Visconti je dovolil obnovo obzidja, ki se je za\xc4\x8dela leta 1333 in trajala do 1381. Martino Aliprandi je bil pode\xc5\xa1tat v Monzi od 1334 do 1336 in imel nadzor nad gradnjo obzidja in utrdb trdnjave._NEWLINE_Leta 1354 je pape\xc5\xbe Inocenc VI. razglasil nesporno pravico stolnici v Monzi uporabo krone Italije, \xc5\xbeelezne krone. Leta 1380 je Gian Galeazzo Visconti podaril grad \xc5\xbeeni Katarini, ki je tam umrla, potem ko je bil v zaporu, po nalogu njenega sina Giovanni Maria (1404). Leta 1407 je bil Estorre Visconti razgla\xc5\xa1en za gospodarja Monze in za\xc4\x8del kovati v Monzi lastne kovance._NEWLINE_Antonio de Leyva je \xc5\xa1panski guverner Milana in poveljnik cesarske vojske, je opusto\xc5\xa1il mesto leta 1527. V istem letu je eksplozija mine povzro\xc4\x8dila delno uni\xc4\x8denje gradu v Monzi. De Leyva je postal podesta Monze leta 1529, ter sebi posvetil upravljanje cerkvenih zadev, kontrolo davkov in carin ter zapiral vrata tistim, ki niso pla\xc4\x8dali. Njegova sorodnica Marianna de Leyva je bila navdihAlessandro Manzoniju za njegovo Nuno iz Monze._NEWLINE_Kuga, ki je udarila Monzo leta 1576 in 1630, je povzro\xc4\x8dila globoko demografsko in gospodarsko krizo. Leta 1648 je Monza in njeno ozemlje postala last milanske dru\xc5\xbeine Durini._NEWLINE_Vojvodina Milano in Monze ostaja pod \xc5\xa1pansko krono do zgodnjega 18. stoletja\n_START_SECTION_\n18. stoletje\n_START_PARAGRAPH_\nOb koncu vojne za \xc5\xa1pansko nasledstvo (1713), je bila Milanska vojvodina dodeljena Habsbur\xc5\xbeanom. To zgodovinsko obdobje velja za preporod mesta, s precej\xc5\xa1njim razvojem kmetijstva in obrti._NEWLINE_Cesarica Marija Terezija je zgradila Kraljevo Vilo v Monzi za svojega sina Ferdinanda, guvernerja Milana (1777-1780). Izbira Monze je posledica ne samo lepote pokrajine, temve\xc4\x8d tudi strate\xc5\xa1kega polo\xc5\xbeaja in dejstva, da je bila priklju\xc4\x8dena Dunaju, kot tudi bli\xc5\xbenje Milano. Gradnja je bila kon\xc4\x8dana v treh letih, zasnova arhitekta Giuseppeja Piermarini iz Foligna._NEWLINE_Ob zaklju\xc4\x8dku italijanske okupacije Napoleona Bonaparteja (1796), je Milansko vojvodino najprej pridobila Francoska republika in nato je vstopila v Cisalpinsko republiko (ki je leta 1802, je postala Italijanska republika).\n_START_SECTION_\n19. stoletje\n_START_PARAGRAPH_\nPo mnenju Francozov kot simbol aristokratske oblasti, je bila Kraljeva vila namenjena za ru\xc5\xa1enje. Vendar pa so protesti dr\xc5\xbeavljanov ustavil postopek, \xc4\x8deprav je opustitev povzro\xc4\x8dila razpadanje kompleksa._NEWLINE_Dve tretjini zlata in srebra iz zakladnice stolnice v Monzi je bilo dostavljeno kovnici v Milanu, ki ga je spremenila v kovance, ki so se uporabljali za voja\xc5\xa1ke izdatke. Bonaparte je zasegel tudi druge zaklade bazilike in knjige kapiteljske knji\xc5\xbenice ter vse prenesel v nacionalne knji\xc5\xbenice v Pariz. \xc5\xbdelezna krona je za\xc4\x8dasno ostala v Monzi._NEWLINE_Leta 1805 je Italijanska republika postala Kraljevina Italija z glavnim mestom v Milanu. 26. maja 1805 je bil z \xc5\xbeelezno krono v Milanu kronan Napoleon Bonaparte, ki jo je dal na glavo in izgovarjal slavni stavek\xc2\xa0\xc2\xbbBog mi jo je dal, gorje vsakomur, ki se je dotakne\xc2\xab. Napoleon je ustanovil tudi red \xc5\xbeelezne krone. Monza je prejela naziv cesarsko mesto. Podkralj Italije, Eugene de Beauharnais, je bil imenovan avgusta 1805 in se je naselil v vili v Monzi. Leta 1807 je bil grad poru\xc5\xa1en._NEWLINE_Pri padcu prvega cesarstva (1815), je Avstrija aneksirala italijanska ozemlja v Kraljevino Lombardija-Bene\xc4\x8dija, Monza pa vklju\xc4\x8dena v provinco Milano. Mn\xc4\x8dani so prosil za vrnitev vseh zakladov, ki so jih odnesli Francozi. Leta 1816 so mestu vrnili knjige iz zakladnice in kapiteljske knji\xc5\xbenice. Agilulfova krona je bila pretopljena v Parizu._NEWLINE_Naslednji cesar Ferdinand I. se je okronal za kralja Lombardije in Bene\xc4\x8dije v Milanu z \xc5\xbeelezno krono (6. septembra 1838), z mo\xc5\xbenostjo, da raz\xc5\xa1iri razli\xc4\x8dne ugodnosti mestu. Zgrajene so bile nove ceste, tudi cesta kralja Ferdinanda (zdaj Via Vittorio Emanuele), leta 1842 je bil zgrajen Levji most, postavljen v bli\xc5\xbeini starega rimskega mostu. Leta 1841 je bila odprta prva \xc5\xbeelezni\xc5\xa1ka proga, ki je povezala Milano in Monzo._NEWLINE_Monza je sodelovala v uporu imenovanem pet dni Milana (22. \xe2\x80\x93 23. marca 1848), ko so izgnali avstrijsko posadko. Avstrijci so se vrnili leta 1849._NEWLINE_Leta 1859, ob koncu druge italijanske vojne za neodvisnost, je Lombardija postala del Kraljevine Sardinije. Zaklad in \xc5\xbeelezna krona sta bila prenesena na Dunaj. Avstrijci so ga vrnili v Monzo \xc5\xa1ele po zaklju\xc4\x8dku tretjega vojne za neodvisnost (december 1866)._NEWLINE_Na dan 31. decembra 1895 je imela Monza okoli 37.500 stalnih prebivalcev. Gospodarstvo je temeljilo na proizvodnji p\xc5\xa1enice, koruze, krme, krompirja, ovsa, r\xc5\xbei in zelenjave na splo\xc5\xa1no. Drug vir bogastva je bila vzreja sviloprejke._NEWLINE_Leta 1900 je bila Monza sede\xc5\xbe kralja Umberta I., ki ga je umoril anarhist Gaetano Bresci. V spomin na mesto zlo\xc4\x8dina, njegov naslednik Viktor Emanuel III. odredil gradnjo kapele Expiatoria na Via Matteo da Campione\n_START_SECTION_\n20. in 21. stoletje\n_START_PARAGRAPH_\nNa za\xc4\x8detku stoletja je Monza \xc5\xa1tela 41.200 prebivalcev; leta 1911 je bil med osmimi najbolj industrializiranimi sredi\xc5\xa1\xc4\x8di v Italiji. Glavne aktivnosti so bile povezane s predelavo bomba\xc5\xbea, mehaniko, tovarno klobukov in drugo industrijo._NEWLINE_Med obema vojnama v mestu ni pri\xc5\xa1lo do bistvenih sprememb industrijske strukture, znatno pa se je pove\xc4\x8dal obsega proizvodnje. Autodrom (1922) in igri\xc5\xa1\xc4\x8de za golf (1925) sta bila zgrajena v parku._NEWLINE_Druga svetovna vojna, med 1940 in 1945, je v Monzi povzro\xc4\x8dila ve\xc4\x8d bombnih napadov s civilnimi \xc5\xbertvami. Po septembru 1943, italijanski kapitulaciji, so obmo\xc4\x8dje zasedli Nemci._NEWLINE_V drugi polovici stoletja je mesto do\xc5\xbeivelo znatno pove\xc4\x8danje \xc5\xa1tevila prebivalstva in nadaljnji razvoj stavbnega fonda. Arhitekt in oblikovalec Gualtiero Galmanini je bil avtor urbanisti\xc4\x8dnih na\xc4\x8drtov mesta Monza v 20. stoletju. Z razvojem razli\xc4\x8dnih dejavnosti, so se pojavljale te\xc5\xbeave, povezane s prometom in povezavami do bli\xc5\xbenjih mest, \xc5\xa1e posebej proti Milanu._NEWLINE_Na za\xc4\x8detku tega stoletja je imela Monza okoli 120.000 prebivalcev. Mesto je 11. junija 2004 postalo glavno mesto province Monza e Brianza. V obdobju 2009-2013 je bil zgrajen predor za dopolnitev Viale Lombardia (dr\xc5\xbeavne ceste SS36), ena najprometnej\xc5\xa1ih ulic v mestu.\n_START_SECTION_\nKuhinja\n_START_PARAGRAPH_\nKuhinja v Monzi je zna\xc4\x8dilna za Insubrijo in Brianzo. Povezana je s kulinari\xc4\x8dno tradicijo bli\xc5\xbenjih obmo\xc4\x8dij, zlasti z milansko kuhinjo. Tipi\xc4\x8dne jedi so cassoeula (zimska enolon\xc4\x8dnica), buseca, ri\xc5\xbeota in polenta (v kombinaciji z razli\xc4\x8dnimi sestavinami).\n_START_SECTION_\nUniverza\n_START_PARAGRAPH_\nV Monzi se nahajata dva oddelka Univerze v Milanu Bicocca: fakulteta za medicino in kirurgijo in Fakulteta za sociologijo.\n_START_SECTION_\nMuzeji\n_START_PARAGRAPH_\nStolni\xc4\x8dna muzejska zbirka obsega zgodnje srednjeve\xc5\xa1ke zaklade iz \xc4\x8dasa kraljice Teodelinde, vklju\xc4\x8dno s pozla\xc4\x8deno srebrno "Koko\xc5\xa1jo s pi\xc5\xa1\xc4\x8danci", Agilulfovim kri\xc5\xbeem in \xc5\xbeelezno krono; obstajajo tudi kosi iz poznega srednjega veka, modernega in sedanjega \xc4\x8dasa.\n_START_SECTION_\nDogodki\n_START_PARAGRAPH_\nMonza je mednarodno znana po dirkali\xc5\xa1\xc4\x8du Autodromo Nazionale Monza in motornih dirkah za Veliko nagrado Italije in \xc5\xbee prej Alfa Romeo ekipe. Steza je v notranjosti "Parco di Monza", parka, ki je dvakrat ve\xc4\x8dji kot Centralni park v New Yorku.'